## **Javni poziv za predloge projekata za organizacije za podršku poslovanju**

## **CFP 05 – 2019**

**Često postavljena pitanja- 04.juli, 2019. godine**

*Ovaj dokument služi kao evidencija pojašnjenja koja su pružena zainteresovanim stranama u vezi sa Javnim pozivom CFP 05-2019 kao odgovor na njihova pitanja koja su postavljena usmeno, putem telefona i na informativnim sesijama Poziva, kao i sva pojašnjenja koja su pružena u pisanoj formi, kao odgovor na mejlove koji su primljeni preko kanala definisanih Pozivom. Odgovori na dobijena pitanja su sažeta u ovom dokumentu.*

### **Opšti kriterijumi**

1. **Da li na Javni poziv mogu da se prijave lokalna javna preduzeća?**

Lokalna javna (komunalna) preduzeća nisu obuhvaćena ovim Javnim pozivom.

1. **Da li Javni poziv podržava projekte u okviru poljoprivrednog gazdinstva i start up preduzeća?**

Ciljna grupa projekata u okviru ovog Javnog poziva trebaju biti srednja, mala, mikro preduzeća i preduzetnici. Projekti koji kao primarnu ciljnu grupu imaju nezaposlena lica ili poljoprivredna gazdinstva nisu obuhvaćeni ovim pozivom.

1. **Da li osim organizacija koje su navedene u Javnom pozivu (agencije,klasteri,inkubatori i dr.) mogu učestovoati i privredna društva koja učestvuju na unapređenju,edukaciji,promociji i umrežavanju privrednih subjekata u navedenom regionu. Konkretno, konsultantska kuća?**

Potrebno je da organizacije koje mogu biti aplikanti/partneri u okviru ovog Javnog poziva kao cillj u svom osnivačkom aktu, statutu, imaju podršku malim i srednjim preduzećima kao i da imaju najmanje tri reference o sprovedena tri slična projekta u poslednjih 5 godina. Konsultantske kuće koje na komercijalnoj osnovi pružaju podršku poslovanju malim i srednjim preduzećima mogu biti angažovani na projektu kao pružaoci usluga.

1. **Da li strukovno IT udruženje koje ima iskustva u radu sa privredom i pojedincima može da se javi na poziv?**

Strukovna udruženja mogu biti aplikantni/parneri ukoliko ispunjavaju ostale uslove iz Javnog poziva.

1. **Da li zadruge imaju pravo da se jave na Javni poziv pod definicijom klastera? Da li viša škola moze da bude aplikant na ovom pozivu pod kategorijom akademske organizacije? Da li Centar za stručno usavršavanje (registrovan za ostalo obrazovanje i istraživanje ) moze da bude aplikant?**

Potrebno je da organizacije koje mogu biti aplikanti/partneri u okviru ovog Javnog poziva kao cillj u svom osnivačkom aktu, statutu, imaju podršku malim i srednjim preduzećima kao i da imaju najmanje tri reference o sprovedena tri slična projekta u poslednjih 5 godina. Ukoliko ispunjava ovaj i druge uslove iz Javnog poziva, Centar za stručno usavršavanje može aplicirati za ovaj poziv. Viša škola se smatra visokoškolskom ustanovom i može biti aplikant ukoliko ispunjava uslove poziva. Poljoprivredne zadruge ne mogu biti aplikatni/partneri u okviru ovog javnog poziva.

1. **Da li mogu pridružena lica učestvovati na Javnom pozivu pored osnivača?**

Povezana lica osnivača mogu da učestvuju ukoliko ispunjavaju sve uslove iz poziva.

1. **Da li organizacija koja može da ostvaruje profit kroz Ugovore o pružanju usluga, ali ne može da deli dobit osnivačima može da bude oslobođena sopstvenog učešća na projektu?**

Ovo se odrđuje na osnovu osnivačkog akta i dokumenata iz APR tj. da li ste registrovani kao profitno ili ne profitno orjentisana organizacija.

1. **Da li može učestvovati u pozivu i organizacija sa sedištem van programskog područja ali koja će aktivnosti realizovati na programskog području?**

Organizacija sa sedištem van programskog područja mogu učestvovati u Javnom pozivu kao partnerske organizacije (ne kao nosioci projekta) ali moraju sprovoditi aktivnosti koje se odnose na korisnike sa teritorije koju pokriva program.

1. **Da li organizacija može da se javi jednom kao partner a drugi put vodeća organizacija?**

Organizacija se može prijaviti samo sa jednim predlogom projekta, bilo kao glavni aplikant ili kao partnerska organizacija na projektu.

1. **Da li partnerska organizacija mora da bude iz Srbije?** DA.
2. **Da li lead organizacija (vodeća organizacija) mora da bude iz Programskih opština?** Da, iz 99 lokalnih samouprava koje su pokrivene EU PRO Programom.
3. **Da li organizacija koja je imala jednog zaposlenog po ugovoru o delu ili ugovoru o dopuskom radu u 2018 ispunjava uslov da je imala "jednog zaposlenog u 2018. godini."** Da, organizacija koja je u 2018 imala zaposlenog po ugovoru o delu ili ugovoru o dopuskom radu ispunjava ovaj krituerijum za učešće. Potrebno je da u izjavi o broju zaposlenih navedu u kom periodu i po osnovu koje vrste ugovora su imali zaposlene.

### **Finansijska raspodela budžeta i doprinos učešća u troškovima**

1. **Da li troškovi zakupa kancelarije spadaju u operativne troškove?**

Operativni troskovi uključuju i troškove zakupa poslovnog prostora i kao takvi nisu opravdani u ovom pozivu.

1. **Ukoliko je apikant ne-profitna organizacija a partner na projektu je profitna organizacija da li je i koliko potrebno obezbediti učešće?**

Profitna organizacija treba da obezbedi 10% učešća srazmerno svojim troškovima.

1. **Da li učešce od 10% za profitne organizacije može da se iskoristi za finansiranje plata radnika?**

Neophodno je da organizacija koja ima učešće u finasiranju, to učešće u celosti uplati na namenski račun projekta odakle će se pokrivati svi, budžetom obuhvaćeni, prihvatljivi troškovi.

1. **Da li iznajmljivanje prostora za edukativne aktivnosti može da se računa kao učešće u budžetu?**

NE. Neophodno je da organizacija koja ima učešće u finasiranju, to učešće u celosti uplati na namenski račun projekta odakle će se pokrivati svi, budžetom obuhvaćeni, prihvatljivi troškovi. Iznajmljivanje prostora za kancelarije organizacije nije prihvatljiv trošak. Iznajmljivanje prostora za specifične projektne aktivnosti izvan kancelarija organizacije može biti prihvatljiv trošak.

1. **Da li može da se budžetira kupovina prostora za rad?**

Ne, aktivnosti kupovine prostora za rad nisu predviđene ovim Javnim pozivom.

1. **Ljudski resursi,ako se angažuju eksperti, a koji su u radnom odnosu u organizaciji koja je aplikant. Kako ih prikazati u budžetu?**

Prikazuju se u delu 1. (Human resources).

1. **LOT 1: U pozivu pise da je maksimalni iznos bespovratnih sredstava 30.000 eur. Da li to znaci da EURO u ukupnim troškovima projekta može da učestvuje sa 30.000 eur a podnosilac prijave sa npr 3.400 eura, ili maksimalna vrednost projekta mora da bude do 30.000 eura u okviru čega je i učešce EUPRO i podnosioca prijave.**

Maksimalan iznos podrške od 30.000 eura znači da EU PRO u ukupnim troškovima projekta može da ucestvuje sa najviše 30.000 eur, a podnosilac prijave može dodatna sredstva obezbediti iz sopstvenih ili drugih izvora.

1. **Predmet poziva**
2. **Da li aktivnosti u okviru oblasti 1, 2, i 3 moraju da se kombinuju sa aktivnostima iz oblasti 4?**

Aktivnosti usmerene na jačanje održivosti i konkurentnosti MSP-a kroz poboljšanje procesa i kvaliteta proizvoda i/ili usluga, podršku MSP-ima u širenju na nova tržišta, podršku MSP-ima za implementaciju relevantnih standarda ne moraju da se kombinuju sa aktivnostima usmerenim na jačanje kapaciteta OPP-a u cilju unapređenja postojećih i uvođenja novih usluga. Nasuprot tome aktivnosti iz poslednje oblasti moraju da se kombinuju sa aktivnostima iz drugih oblasti.

1. **Da li su opravdane ili neopravdane aktivnosti sa proizvodjačima alkoholnih pića, odnosno SME koje su registrovane za proizvodnju vina, piva, rakije i drugih alkoholnih pića?**

**Da li su opravdane ili neopravdane aktivnosti sa preradjivačima voća koji u procesu proizvodnje koriste alkohol (na primer izvoz višnji u alkoholu), odnosno SME koje su registrovane za preradu voća?**

Aktivnosti koje se odnose na registrovane proizvodjače alkoholnih pića nisu podrzane ovim Javnim pozivom. Aktivnosti koje se odnose na proizvodjače voća registrovane za preradu voca (nisu registrovane za proizvodnju alkoholnih pića), jesu podrzane ovim javnim pozivom.

1. **Da li aktivnosti na projektu mogu da budu povezane za druge aktivnosti koje se već sprovode?**

Aktivnosti mogu da se nadovezuju i da budu povezane sa drugim projektima. Međutim, sredstva iz ovog poziva ne mogu da se koriste za aktivnosti koje se vec finansiraju iz drugih donatorskih sredstava.

1. **Da li postoji mogućnosti konkurisanja za resertifikaciju po odgovarajućem standardu?**

Aktivnosti koje se odnose na resertifikaciju mogu biti prihvatljive kao jedna od aktivnositi, ali ne kao jedina aktivnost u okviru predloga projekta.

1. **U pozivu piše da aktivnosti u funkciji jačanja kapaciteta BSO-a ne prelazi 20%. Da li nabavka opreme za BSO spada u jačanje kapaciteta ili ne? Odnosno ako projekat ima za cilj nabavku opreme koja će pomoći identifikovanim SME i poveća kapacitet BSO-a da li postoji ograničenje na opremu od 20% budžeta.**

Limit od 20% se odnosi na aktivnosti koje su isključivo za jačanje kapaciteta organizacije za podršku poslovanju kao što su treninzi, seminari i druge vrste obuka za zaposlene u ogranizaciji koji će se edukovati u cilju boljeg pruzanja usluga, ili pruzanja novih usluga u buducnosti. Ukoliko od opreme koja se nabavlja direktnu korist imaju i mala i srednja preduzeća koja su ciljna grupa projekta, na nju se ne odnosi limit od 20%.

1. **Postupak za podnošenje prijava**
2. **Da li aplikacioni formular može da se popuni i preda na srpskom jeziku?**

Aplikacioni fomulari se popunjavaju i predaju na isključivo engleskom jeziku.

1. **Da li se u aplikacionom formularu koji se odnosi na ljudske resurse navode svi akteri na projektu? Da li je za sve njih potrebno poslati CV?**

U aplikacionom formularu se navode ključni ljudski resursi (Project Manager, Finance and Procurement Manager...), i resursi koji će dodati na vrednosti samom projektu (određene ekspertize koje smatrate da su bitne da se naglase).